**PÁLYÁZATI FELHÍVÁS**

**A Miniszterelnökség**

**Egyházi és Nemzetiségi Kapcsolatokért Felelős Államtitkársága**

**újabb**

**p á l y á z a t o t h i r d e t**

**a nemzetiségpolitikáért felelős miniszter 2021. évi Nemzetiségi Tanulmányi Ösztöndíjára**

nemzetiségi anyanyelvű és kétnyelvű – amely nemzetiségnél ilyen nincs, nemzetiségi nyelvoktató – nemzetiségi program szerint működő középfokú iskolák és tanulóik részére

a Nemzetiségi Tanulmányi Ösztöndíjról szóló 4/2019. (VI. 13.) TNM rendelet (a továbbiakban: Rendelet) és a Nemzetiségi Tanulmányi Ösztöndíjról szóló 4/2019. (VI. 13.) TNM rendelet módosításáról szóló 3/2021. (IX. 3.) TNM rendelet

alapján.

**1. A pályázat célja:** a magyarországi nemzetiségekkel kapcsolatos állami feladatok ellátása keretében – felsőoktatási intézményben történő továbbtanulásuk elősegítése érdekében – a Rendelet 1. § (2) bekezdésében foglalt kivétellel – a nemzetiségek jogairól szóló 2011. évi CLXXIX. törvény 1. mellékletében meghatározott nemzetiséghez tartozó, kiemelkedő képességű tanulók támogatása, középfokú iskolájuk ajánlása alapján.

**2. Az ösztöndíj forrása:** a Magyarország mindenkori központi költségvetéséről szóló törvény 1. melléklet, XI. Miniszterelnökség fejezetben áll rendelkezésre.

**3. A pályázaton kizárólag azok a nemzetiségi nevelést, illetve oktatást folytató középfokú iskolák vehetnek részt, amelyek:**

a) nemzetiségi anyanyelvű és nemzetiségi kétnyelvű középfokú oktatást, vagy

b) a nemzetiségi anyanyelvű, kétnyelvű gimnáziumi nevelés-oktatással nem rendelkező nemzetiségek esetében nemzetiségi nyelvoktató oktatást folytatnak.

**4. A pályázaton az a magyar állampolgárságú, az érettségi megszerzésére irányuló képzés utolsó évfolyamot megelőző évfolyamának megkezdésére jogosult tanuló vehet részt,**

1. aki nyilatkozata – vagy korlátozottan cselekvőképes tanuló esetében – törvényes képviselőjének nyilatkozata szerint valamely nemzetiséghez tartozik,
2. akinek a tanulmányi eredménye a 2019/2020-as tanév végén számított 4,0 átlageredményt eléri,
3. aki más forrásból azonos időszakra nézve államilag finanszírozott tanulmányi ösztöndíjban nem részesül,
4. aki törvényes képviselőjével egyetemben a pályázat benyújtásával egyidejűleg írásban hozzájárul személyes adatainak e rendelet szerinti kezeléséhez, továbbá
5. akit a Rendelet 2. § (3) bekezdése szerinti középfokú iskola kiválaszt.

**A jelen felhívás szerinti pályázaton az a tanuló nem vehet részt, aki a 2021. évben már sikeresen elnyerte a Nemzetiségi Tanulmányi Ösztöndíjat.**

**5. Az ösztöndíjban az a tanuló részesülhet, aki**

1. a pályázati felhívásban meghatározott dokumentumokat – a középfokú iskolával együttesen – hiánytalanul és határidőn belül benyújtotta és
2. a Rendeletben, valamint a pályázati kiírásban meghatározott valamennyi feltételnek megfelel.

**6. Az ösztöndíj mértéke és időtartama:**

Az ösztöndíj mértéke tanulónként, havonta **harmincezer forint**, amely összeg 2021. szeptember 1. napjától számított két tanítási évben (a 2021/2022-es és a 2022/2023-as tanévben) – a nyári szünet időtartamának kivételével kerül folyósításra.

**7. Az ösztöndíjas keretszám:**

A jelen felhívás szerinti pályázatkeretébenazösztöndíjban részesíthető tanulók létszáma középfokú iskolánként legfeljebb négy tanuló számára kerül megállapításra.

**8. A pályázat tartalmi és formai követelményei:**

A pályázat egy példányban, papíralapon, számítógéppel kitöltve, a tanuló, a tanuló törvényes képviselője (képviselői) által aláírt, továbbá a középfokú iskola képviselője által aláírt és bélyegzőlenyomattal ellátott – a Pályázati felhívás 1. számú mellékletét képező – *Pályázati adatlapon* és a következő mellékletekkel ellátva nyújtandó be:

1. részletes szöveges indokolása annak, hogy a pályázó tanulmányi eredményeivel és a nemzetiségi közösségi életben végzett tevékenységével hogyan felel meg az ösztöndíj eszmeiségének, és milyen módon járul hozzá annak célkitűzéseihez (terjedelme maximum három oldal),
2. a középfokú iskolával fennálló tanulói jogviszonyról szóló igazolás,
3. a középfokú iskola szándéknyilatkozata arról, hogy szerződésben vállalja az ösztöndíj folyósításában történő együttműködést,
4. a Rendelet 2. § (3) bekezdés szerinti középfokú iskola ajánlása,
5. a Rendelet 2. § (4) bekezdés c) pont szerinti nyilatkozat arra vonatkozóan, hogy a tanuló más forrásból azonos időszakra nézve államilag finanszírozott tanulmányi ösztöndíjban nem részesül, valamint
6. korlátozottan cselekvőképes tanuló esetében a pályázat érvényességének feltétele a tanuló törvényes képviselőjének (képviselőinek) írásbeli hozzájárulása a tanulónak az ösztöndíjban való részvételéhez, továbbá 2. § (4) bekezdés c) pontja szerinti nemleges tartalmú nyilatkozattétele.

**9. A pályázat benyújtásának** **határideje jelen felhívás közzétételét követő harmincadik nap, amelyet az alábbi címre szükséges megküldeni:**

**Miniszterelnökség**

**Egyházi és Nemzetiségi Kapcsolatokért Felelős Államtitkárság**

**Nemzetiségi Főosztály**

**1357 Budapest, Pf. 6.**

**10.** A benyújtott pályázati anyag a pályázati felhívásban meghatározott benyújtási határidőt követő nyolc napon belül kiegészíthető, módosítható. A hiánypótlásra nyitva álló határidő jogvesztő.

**11.** A benyújtott pályázatok alapján a nemzetiségpolitikáért felelős miniszter (a továbbiakban: miniszter) dönt az ösztöndíj odaítéléséről. A nyertes tanulók névsora a Kormány honlapján kerül közzétételre. Az ösztöndíjassal a miniszter ösztöndíjszerződést köt. Az ösztöndíj folyósításának megkezdésére a szerződéskötést követően kerülhet sor.

**12. A szerződéskötés határideje:** 2021. október 30.

**13.** **Az ösztöndíj folyósításának módja**: havonta, utólag.

**14.** Az ösztöndíjas és a középfokú iskola az ösztöndíj-támogatással érintett első tanév végén – közös, az ösztöndíjas jogviszonnyal összefüggő valamennyi eseményről, körülményről – részbeszámolót, az ösztöndíj támogatással érintett második tanév befejezésével egyidejűleg záró beszámolót készít és nyújt be a miniszternek. Az ösztöndíjas a félévi eredményeiről igazolást küld a miniszter részére.

**15. Az ösztöndíjas jogviszony megszűnik**, ha

1. a pályázathoz szükséges és a benyújtáskor fennálló feltételek utóbb megszűnnek,
2. az ösztöndíjas nem teljesíti a szerződésben vállalt bármely kötelezettségét,
3. az ösztöndíjas az ösztöndíjról lemond,
4. az ösztöndíjas tanulmányi eredménye a tanulói jogviszony alatt tett az érettségi megszerzésére irányuló képzés utolsó két évfolyama bármelyikének a végén a 4,0 átlagot nem éri el, illetve az ösztöndíjjal érintett időszak féléves átlageredménye a 3,5 átlag alá csökken, vagy
5. az ösztöndíjas olyan magatartást tanúsított, amely az ösztöndíjas jogviszonyhoz méltatlan, különösen, ha az ösztöndíjas iskolája fegyelmi büntetést szab ki rá.

**16.** Az ösztöndíjast a jogosulatlanul felvett összeget illetően az államháztartásról szóló törvény végrehajtásáról szóló 368/2011. (XII.31.) Korm. redelet szerint visszafizetési kötelezettség terheli.

**17.** A korlátozottan cselekvőképes kiskorú jognyilatkozatának érvényességéhez törvényes képviselőjének (képviselőinek) hozzájárulása szükséges.

***FIGYELEM***

**A Kormány honlapjáról (www.kormany.hu) a Pályázati felhívás és a Pályázati adatlap egyaránt letölthető.**

**A pályázattal kapcsolatban információt a Miniszterelnökség Egyházi és Nemzetiségi Kapcsolatokért Felelős Államtitkárság Nemzetiségi Főosztály nemzetiségi kulturális referense** (név: Mátéffy Johanna Paszkália, elérhetőség: +36 (1) 7959124, paszkalia.johanna.mateffy@me.gov.hu) **nyújt.**